﻿বাসচাপায় শহীদ রমিজ উদ্দিন ক্যান্টনমেন্ট কলেজের দুই শিক্ষার্থী নিহতের ঘটনায় করা মামলার তদন্ত শেষ হয়েছে। দু-একদিনের মধ্যে এ মামলায় আদালতে চার্জশিট (অভিযোগপত্র) দাখিল করবে তদন্ত সংস্থা ঢাকা মহানগর গোয়েন্দা পুলিশ (ডিবি)। এতে জাবালে নূরের দুই বাসের চালক, তাদের দুই সহকারী, দুই বাস মালিকসহ মোট ছয়জন আসামি হচ্ছেন। দণ্ডবিধির ৩০৪, ২৭৯ ও ৩৪ ধারায় তাদের অভিযুক্ত করা হবে। ৩০৪ ধারায় সর্বোচ্চ শাস্তি যাবজ্জীবন। ঘটনার এক মাসের মধ্যেই আলোচিত এ মামলার তদন্ত শেষ হয়েছে। সংশ্নিষ্ট একাধিক দায়িত্বশীল সূত্র এসব তথ্য নিশ্চিত করেছে।